Publication: Magyar Közlöny
Issue: MK-2001-39 (Year: 2001, Number: 39)
Era: 1990-2004
Section: 
Paragraph Index: 332

8. Függetlenül a jelen Cikk 1—6. pontjában meghatározott módosítási eljárástól, a jelen Megállapodás mellékletét módosítani lehet valamennyi Szerződő Fél illetékes hatóságai közötti megegyezés útján is. Ha valamely Szerződő Fél illetékes hatósága kijelentette, hogy belső jogszabályai alapján a hozzájárulásának érvényessége külön fel- 2001/39. szám hatalmazástól vagy a törvényhozó szerv jóváhagyásától függ, az érintett Szerződő Fél illetékes hatóságának hozzájárulását e melléklet módosításához csak akkor lehet megadottnak tekinteni, ha az illetékes hatóság értesíti a Főtitkárt, hogy a szükséges felhatalmazást vagy jóváhagyást megkapta. Az illetékes hatóságok közötti megegyezésben meg kell határoznia a melléklet módosításának hatálybalépési időpontját, és azt is ki lehet mondani, hogy az átmeneti idő alatt a régi melléklet a módosított melléklet mellett egészben vagy részben hatályban marad.

Source: https://magyarkozlony.hu/hivatalos-lapok/58f98285ef965c4a349c57ddc4045d6ffc91234d/dokumentumok/95bf4dbef2ef52fc3a0e9683e31c7250a8070f41/letoltes